פרטי השיעור

**תחום דעת:** משנה

**מיועד לכיתה:** ז

**יחידת הוראה בנושא:** מסכת בבא מציעא

**המורה המשתפת:** מושקא שפרינגר

מבט לשיעור

**נושא השיעור:** הקדמה

**תמצית תכני השיעור:** מצוות השבת אבידה מתוך המקורות, משמעות המצווה והקושי הטמון בה

**מושגים:** מסכת נזיקין, בבא מציעא, לא תוכל להתעלם, השבת אבידה

תובנה מרכזית: ישנה חשיבות רבה למצוות השבת אבידה

|  |  |  |  |  |  |
| --- | --- | --- | --- | --- | --- |
| **משך זמן** | **הקנייה /למידה עצמאית** | **תיאור הפעילות** | **אמצעי ההוראה** | **ציוד** | **קישור /נספח** |
| **3 דק'** | **הקניה** | **צפיה בסרטון על השבת אבידה+דיון** | **שיעור חי דרך הזום (עם אופציה להעלאה למרחב הכיתתי)** | **אין** |  |
| **5 דק'** | **הקניה** | **תרשים סדרי משנה[[1]](#footnote-1)** |  | **מחברת** | **ששה סדרי משנה**  [**https://www.waldereducation.org/the-six-books-of-the-mishnah/pstal13-jr251/**](https://www.waldereducation.org/the-six-books-of-the-mishnah/pstal13-jr251/)  **מילון ארמי- עברי**  [**http://daf-yomi.com/AramicDictionary.aspx**](http://daf-yomi.com/AramicDictionary.aspx) |
| **10 דק'** | **הקניה** | **סימונים שונים ע"ג המקורות למצווה[[2]](#footnote-2)** |  |  |  |
| **10 דק'** | **הקניה** | **ציטוט מהגמרא+סיפור[[3]](#footnote-3)** |  |  |  |
| **8 דק'** |  | **המושג התעלמות[[4]](#footnote-4), השוואה בין חוק למצווה[[5]](#footnote-5)** |  |  | **סרטון התעלמות**  [**http://www.levladaat.org/video/355**](http://www.levladaat.org/video/355)  **חוק השבת אבידה**  [**https://www.dinimveod.co.il/hashavimcmsfiles/Pdf/sh702.pdf**](https://www.dinimveod.co.il/hashavimcmsfiles/Pdf/sh702.pdf) |
| **9 דק'** |  | **משימת סיכום:**  **כתיבה שיתופית של סוף לסיפור[[6]](#footnote-6)** |  |  |  |
|  |  |  |  |  |  |

**להרחבה על ערך מצוות השבת אבידה**:

ניתן להביא את דברי המדרש ולדון בהם בכיתה:

כמו כן ניתן לתת להן לשתף מעצמן סיפורי השבת אבדה אישיים או ששמעו מאחרים.

**דברים רבה (וילנא) פרשת עקב פרשה ג, ג**

מעשה ברבי פנחס בן יאיר שהיה דר בעיר אחת בדרום, והלכו אנשים להתפרנס שם והיו בידן שתי סאין של שעורים,  
והפקידו אצלו ושכחו אותן והלכו להן. והיה רבי פנחס בן יאיר זורע אותן בכל שנה ועשה אותן גורן וכונסן.  
אחר שבע שנים הלכו אותן החברים לשם לתבוע אותן ליתן להן. מיד הכיר אותן ר' פנחס בן יאיר.  
אמר להם: בואו וטלו אוצרותיכם.

…מעשה ברבי שמעון בן שטח שלקח חמור אחד מישמעאלי אחד. הלכו תלמידיו ומצאו בו אבן אחת טובה תלויה לו בצוארו.  
אמרו לו: רבי, "ברכת ה' היא תעשיר" (משלי י, כב). אמר להם רבי שמעון בן שטח: חמור לקחתי, אבן טובה לא לקחתי.  
הלך והחזירהּ לאותו ישמעאלי, וקרא עליו אותו ישמעאלי: ברוך ה' אלהי שמעון בן שטח.

.המערך עפ"י המדריך לספר 'מסע אל המשנה:

<http://hala.s196.upress.link/%D7%9E%D7%93%D7%A8%D7%99%D7%9A-%D7%9C%D7%9E%D7%95%D7%A8%D7%94-%D7%99%D7%97%D7%99%D7%93%D7%94-1/>

.

1. בשקופית יופיעו ששת סדרי המשנה, (בכיתות שמתאים ניתן להם לנסות להגיד לבד או על סמך הקישור המצורף) נשאל את התלמידים באיזה מהם תימצא מצוות השבת אבדה ומדוע. כדאי להדגיש שסדר נזיקין אינו עוסק רק בנזקים שבין איש לרעהו, אלא בדינים שונים שקשורים למצוות שבין אדם לחברו. מתוך כך להציג את מסכת בבא מציעא, שהיא השער האמצעי (מצורף לינק למילון ארמי- עברי בו יוכלו לראות את התרגום של מציעא= אמצע ולא מלשון מציאה כפי שאפשר לחשוב), האמצעית מתוך שלוש המסכתות שהן בעצם אחת (בבא מלשון שער, כמו 'באב אל וואד' – שער הגיא. בבא קמא=ראשון, בבא בתרא= שער אחרון) [↑](#footnote-ref-1)
2. **למצוות השבת אבדה שני מקורות מהתורה, בספר שמות ובספר דברים. ניתן לשים לב במקורות אל הנקודות הבאות:  
   # מצוות השבת אבדה כוללת שתי מצוות – מצוות עשה להשיב את האבדה ומצוות לא תעשה לא להתעלם.  
   # בספר שמות המאבד מכונה 'אויבך' ובספר דברים הוא מכונה 'אחיך', ולשניהם יש להשיב אבדה**

   בשקופית עם המקורות נדגיש את הפרטים השונים בצבעים שונים: מצוות עשה, מצוות לא תעשה, מהן הפעולות שנכללות במצווה, מה מפורט שצריך להחזיר, למי צריך להחזיר, החזרה פעמיים על האיסור להתעלם.  
   לאחר הסימון נשאל: אילו דברים אנחנו לומדים מפסוקים אלו על המצווה?   
   כדאי להדגיש את הקשר שבין התורה שבעל פה לתורה שבכתב. בשיעורים הבאים נלמד משניות שמתארות ומסבירות באיזו צורה, כיצד ומתי יש לקיים מצווה זו, ונראה שהתורה שבעל פה מתבססת על התורה שבכתב. [↑](#footnote-ref-2)
3. מצוות השבת אבדה מציבה את האדם בפני ניסיון: האם ייקח את החפץ לעצמו או ישיב אותו לבעליו? או אף האם יטרח ויעמול בשביל להשיב את האבדה או יבחר להתעלם ולא לקחת אותה?  
   המקור שמובא ביחידה על שלושה שהקב"ה מכריז עליהם בכל יום מציף את האתגר הראשון – העני בוחר להשיב את האבדה ולא לקחת אותה לעצמו ויש בזה שבח מיוחד משום שהניסיון קשה ביותר.

   במהלך קריאת המקור מהגמרא על שלושה שהקב"ה מכריז עליהן בכל יום, יש לחדד שכאן המילה "מכריז"  
   הינה במשמעות של שבח גדול (בניגוד למשמעות המילה "מכריז" שנפגוש במשניות הבאות).

   אפשר לקיים דיון בכיתה בשאלה המובאת אחרי המקור, או לתת לתלמיד להציג עני המוצא אבידה ולפרט את לבטיו בפני הכיתה.

   שאלות לדיון בעקבות הסיפור:

   מהם הלבטים של המוצא בסיפור?

   אלו מחשבות מובילות אותו להשיב את האבדה, ואלו מחשבות מובילות אותו לקחת לעצמו?

   תוך כדי הדיון לכוון לדיון בחשיבות של מצוות השבת אבדה ובחידוש שיש בה.. [↑](#footnote-ref-3)
4. הנושא של תשומת לב לעומת התעלמות הוא ערך בסיסי במצוות השבת אבדה. ניתן לשאול תלמידים על סיטואציות מהחיים שבהן הם חוו התעלמות לעומת תשומת לב, ומתי הם עצמם התעלמו או שמו לב לאדם אחר.

   במצגת מופיעה תמונה של ילדה שמוצאת בובה מיוחדת, וברקע ילדה עצובה יושבת בחלון. ניתן להשתמש בתמונה כבסיס לדיון: מה  
   מרגיש מי שמאבד, מה מרגיש מי שמוצא אבדה, אילו דילמות יכולות להתעורר במוצא, וכו'.

   אפשר להקרין את ה[סרטון הקצרצר](http://www.levladaat.org/video/355) (דקה וחצי) שבו ילדה אובדת באמצע קניון ולא שמים לב אליה [↑](#footnote-ref-4)
5. מצורף קישור למסמך בו כתוב החוק הקיים במדינת ישראל. החוק מחייב להחזיר במקרה שכבר האדם לקח (זאת אומרת, החוק אוסר לאדם לקחת לעצמו), אך עדין אין בחוק הזה את החלק של ה'לא תעשה' של מצוות השבת אבדה, את האיסור להתעלם. לפי החוק מותר להשאיר ולא לקחת את האבדה. כאן בא לידי ביטוי הערך המיוחד של מצוות התורה על כך הרחבה בחלק הערכי של היחידה. הבדל נוסף שלפי החוק אפשר להביא את האבדה למשטרה, ואילו לפי התורה המוצא מחויב להכריז ולשמור על האבדה בעצמו. [↑](#footnote-ref-5)
6. משימת כתיבה (אפשרית לבית)  
   כתבו סוף לסיפור, תארו את התהליך שגרם לו לבחור אם להשיב את האבדה. ניתן להנחות את התלמידות לעבוד בקבוצות בתוכנה השיתופית DEEKIT

   <https://ecat.education.gov.il/deekit> [↑](#footnote-ref-6)